Erik Dekker

Erik Dekker (født 21. august 1970 i Hoogeveen, Drenthe (Nederland)) var en profesjonell syklist. Etter at han la opp i 2006 ble han sportsdirektør for Rabobank-laget i 2007. Dekker ble profesjonell i 1992, og syklet for laget Rabobank fra 1996 til 2006.

Biografi 
Dekker begynte som konkurransesyklist da han åtte år gammel konkurrerte for klubben de Peddelaars, og I 1983 vant han sin kategori I 1983-utgaven av Tour de Junior i Achterveld. Han var da tolv år gammel. I 1985 ble han valgt ut til å delta i det nederlandske juniorlandslaget. I denne tiden tok han blant annet sølv under U-21 VM i Bergamo i 1987, og som amatør tok han også OL-sølv i landeveisrittet i OL 1992 i Barcelona.

Den første proffseieren kom i en etappe i Baskerland rundt i 1994. Samme år debuterte han i Tour de France.

I løpet av 1997 viste det seg at han var mer enn et 'lagmedlem', blant annet deltok han i et rykk under Tour de France og senere samme år vant han både temporittet og sammenlagt under Ronde van Nederland. Dessverre signaliserte dette også starten på mange skader. Dekker mistet en stor del av sesongen i 1998 på grunn av en hamstringskade, og i 1999 ble han nektet han å delta i VM i landeveissykling i Verona. En test 9. oktober viste at hans blod hadde en hematokrittverdi på 52.

Hans beste år var 2000, da han vant tre etapper i Tour de France. Ingen annen rytter hadde dette året fler etappeseire enn ham. Høsten samme år vant Dekker sin første klassiker, Clásica de San Sebastián. I 2001 vant han Amstel Gold Race og verdenscupen sammenlagt. Dette året vant han nok en etappe i Tour de France. I 2002 vant han blant annet det nederlandske mesterskapet i landeveissykling og Tirreno-Adriatico, mens han også pådro seg et lårbensbrudd i et fall under klassikeren Milano-San Remo. Han deltok likevel i Tour de France og assisterte Karsten Kroon under seieren i den åttende etappen. 

I 2003 slet han med en kneskade, selv om han hadde flere comebacks. Under et av disse vant han «Grote Prijs Erik Breukink». I oktober ble formen bedre, og han stilte til start under VM i landeveissykling. 

Året etter, 2004, ble et godt år for Dekker. Han tok en 11.-plass under verdenscuprittet Milano-San Remo, en 5.-plass under Ronde van Vlaanderen, vant Ronde van Drenthe og vant Ronde van Nederland ett sekund foran russeren Vjatsjeslav Jekimov. Han avsluttet året med å vinne verdenscuprittet Paris-Tours 10. oktober. I desember 2004 ble det kjent at han ble den nye lederen av proffsyklistenes fagforbund, VVBW.

I 2006 måtte Dekker bryte Tour de France under 3. etappe på grunn av et fall som resulterte i hjernerystelse og skader på ansikt og tenner. Dette førte til at han la opp noen måneder tidligere enn planlagt, noe han offentliggjorde 7. august. Han sa da at han ikke hadde det i seg å kunne gjøre flere comebacks.

Han red sitt siste ritt i Nederland da han deltok i kriteriumsrittet De Gouden Pijl i Emmen 8. august, mens hans siste offisielle ritt fant sted på Curaçao 4. november 2006.

Priser 
Dekker ble utropt til «Årets nederlandske sportsmann» i 2001, og han har blitt tildelt Gerrit Schulte-trofeen tre ganger, i 2000, 2001 og 2004.

Viktigste seire 

1994
 Postgirot Open

1995
 Postgirot Open

1997
 Nederlandsk mesterskap i landeveissykling (temporitt)
 sammenlagtseier Ronde van Nederland

1999
 Grand Prix Eddy Merckx (partemporitt, med Marc Wauters)

2000
 Nederlandsk mesterskap i landeveissykling (temporitt)
 tre etappeseire Tour de France, rødt startnummer
 Profronde Heerlen
 Clásica San Sebastián
 Ronde van Nederland, sammenlagtseier 

2001
 sammenlagtseier i verdenscupen
 Amstel Gold Race
 etappeseier under Tour de France
 Grand Prix Eddy Merckx (partemporitt, med Marc Wauters)
 sammenlagtseier Ruta del Sol
 Rheinland-Pfalz-Rundfahrt
 Guldensporentweedaagse

2002
Nederlandsk mesterskap i landeveissykling (temporitt)
 Tirreno-Adriatico
 Acht van Chaam
 Guldensporentweedaagse

2003
 Grote Prijs Erik Breukink

2004
 Nederlandsk mesterskap i landeveissykling
 sammenlagtseier Ronde van Nederland
 Ronde van Drenthe
 Paris-Tours

2006
 første etappe under Critérium International

Øvrige viktige plasseringer og etappeseire 

 1987: U-21 VM i Bergamo, sølv
 1992: Sommer-OL, sølv i landeveisritt
 1996: Nederlandsk mesterskap i landeveissykling, bronse
 1997: Nederlandsk mesterskap i landeveissykling (temporitt), sølv
 1998: Luxembourg rundt, sølv
 1999: Nederlandsk mesterskap i landeveissykling (temporitt), sølv
 1999: Rheinland-Pfalz Rundfahrt, sølv
 1999: Ronde van Nederland, sølv 2001)
 2000: Grand Prix Eddy Merckx, bronse (med Marc Wauters)
 2000: Postgirot Open, bronse
 2001: Driedaagse van De Panne, sølv
 2001: HEW Cyclassics, bronse
 2001: Ronde van Vlaanderen, sølv
 2001: VM i landeveissykling, fjerdeplass
 2001: Züri Metzgete en Meisterschaft von Zürich, femteplass
 2001: Ronde van Nederland, sølv

Andre etappeseire 
 Baskerland rundt
 Postgirot Open (6x)
 Ronde van Nederland (3x)
 Rheinland- Pfalz Rundfahrt (4x)
 Volta Ciclista a Mallorca
 Ruta del Sol
 Tirreno-Adriatico

Tour de France 
 1994 – 101.-plass
 1995 – 70.-plass
 1996 – 74.-plass
 1997 – 81.-plass
 1998 – ikke fullført
 1999 – 107.-plass
 2000 – 51.-plass, seier 3. etappe
 2001 – 91.-plass, seier 1. etappe
 2002 – 136.-plass
 2004 – 133.-plass
 2005 – 109.-plass
 2006 – ikke fullført

Referanser

Eksterne lenker 
 
 

Nederlandske syklister
Medaljevinnere under Sommer-OL 1992
Deltakere for Nederland under Sommer-OL 1992
Syklister under Sommer-OL 1992
Deltakere for Nederland under Sommer-OL 1996
Syklister under Sommer-OL 1996
Deltakere for Nederland under Sommer-OL 2000
Syklister under Sommer-OL 2000
Deltakere for Nederland under Sommer-OL 2004
Syklister under Sommer-OL 2004
Personer fra Hoogeveen
Fødsler i 1970
Olympiske medaljevinnere i sykling
Etappevinnere i Tour de France
Nasjonale mestere i tempo
Nasjonale mestere i landeveissykling
Nederlandske mestere